Καμπούς μπιν Σαΐντ

Ο Σαγέντ Καμπούς Μπιν Σαΐντ (18 Νοεμβρίου 1940,-10 Ιανουαρίου 2020,Qaboos bin Sa’id Al ‘Bu Sa’id, αραβικά: قابوس بن سعيد آل سعيد) ήταν Σουλτάνος του Ομάν από το 1970 έως τον θάνατό του το 2020. Ήταν παντρεμένος, από το 1976, με την ξαδέλφη του, Καμίλα, και δεν είχαν παιδιά. Τιμήθηκε με το Βραβείο Ειρήνης, σε αναγνώριση των προσπαθειών του να φέρει σε προσέγγιση τους Αμερικανούς με τους Άραβες.

 Προφίλ 
Γεννήθηκε στη ΣαλαλάEncarta , λήμμα για τον Σουλτάνο Καμπούς. στις 18 Νοεμβρίου του 1940 και έγινε βασιλιάς έπειτα από την ανατροπή του πατέρα του, Σαΐντ μπιν Ταϊμούρ, στις 23 Ιουλίου του 1970Βιογραφία , ιστότοπος του Ομάν, Υπουργείο Πληροφοριών.. Ο Καμπούς άλλαξε το όνομα της χώρας του αμέσως μόλις έγινε Αρχηγός Κράτους από Μασκάτ και Ομάν σε Σουλτανάτο του Ομάν.

Το 1975 με τη βοήθεια των Βρετανών, συνέτριψε την πολυετή κομμουνιστική εξέγερση, με υποκίνηση της Νότιας Υεμένης. Από τη δεκαετία του 1980 ακολούθησε φιλοαμερικανική πολιτική, όπως έπραξε και κατά τον Πόλεμο στον Κόλπο.Ριζοσπάστης, Σε διαρκή διαπραγμάτευση ισορροπιών, 7 Οκτωβρίου 2001. Πιο πρόσφατα (2003), επέτρεψε τη διεξαγωγή εκλογών για Συμβουλευτική Συνέλευση, για την οποία υποψηφιότητα έθεσαν και γυναίκες.

Ήταν ο απόλυτος μονάρχης στη χώρα του, όπου απολάμβανε σεβασμού. Η μορφή του αποτυπώθηκε στα χαρτονομίσματα της χώρας και η ημερομηνία γέννησής του (18 Νοεμβρίου) είναι εθνική εορτή στο Ομάν. Έκτισε το μεγαλύτερο τζαμί στον κόσμο, όπου στις 4 Μαΐου του 2001, έπειτα από εργασίες 4 ετών, προσευχήθηκε ο ίδιος στο μεγαλύτερο χαλί στον κόσμο. Το 2005 ιδρύθηκε πολιτιστικό κέντρο που φέρει το όνομά του. Καμπούς λέγεται επίσης και ένα πανεπιστήμιο στο Ομάν. Πέθανε στις 10 Ιανουαρίου 2020 και τον διαδέχθηκε στο θρόνο ο ξαδερφός του Χαϊθάμ μπιν Ταρίκ αλ Σαΐντ.

 Εξωτερικοί σύνδεσμοι 
 http://www.asinah.net/omansultan.html  - Βιογραφία.

 Βιβλιογραφία 
 Πλεχάνοφ Σεργκέι, A Reformer on the Throne: Sultan Qaboos bin Said Al Said, ISBN 1-900724-70-7.

 Παραπομπές 

Σαιντ
Κατηγορία:Μουσουλμάνοι μονάρχες